כללים למשתתפים.ות במסלול Azrieli Start-Up MBA

כסטודנט.ית לתואר MBA בטכניון, חלים עליך כל התקנות, הנהלים והוראות החלים על כל משתלם.ת לתואר שני בטכניון, ובין היתר, תקנות בית הספר ללימודים מתקדמים ותקנון קנין רוחני של הטכניון.

עם זאת, לתכנית במסלול הסטארט-אפ SUMBA ייחודיות בכך שכל משתתף.ת בא.ה לתכנית עם רעיון משלו.ה למיזם אותו הם מבקשים לפתח ולמסחר, והתכנית משמשת מעין חממה לפיתוח המיזם, ובכלל זה גם ליווי עסקי ומקצועי, אינטראקציה בין המשתתפים ועבודת צוות.

האופי המיוחד של מסלול SUMBA מכתיב כללים ייחודיים, החלים על כל המשתתפים.ות, ומהווים תנאי להשתתפות בתכנית. הינך מתבקש.ת לקרוא בעיון את כללי התכנית ולחתום בתחתית הדף על הסכמתך לנהוג על פיהם.

**כללי התכנית**

1. שיתופי פעולה ועבודה בצוות: יצירת צוותים ועבודה בצוות הינה באחריות המשתתפים.ות בלבד, ואינה באחריות הטכניון או צוות התכנית. צוות התכנית לא יתערב ביצירת הצוותים, בפירוקם או בתרומה של כל פרט לעבודת הצוות, ולא ידון בטענות משתתפים בנושאים אלה. כלל זה חל הן על משתתפים.ות שהגיעו לתכנית כצוות, והן על משתתפים.ות שהחליטו לעבוד על מיזם משותף במהלך התכנית.
2. מלווים.ות ויועצים.ות החיצוניים.ות: המלווים.ות והיועצים.ות העסקיים תורמים.ות מזמנם.ן ומהידע שלהם.ן בהתנדבות. צוות התכנית מקשר בין המשתתף.ת למלווה או ליועצים.ות השונים.ות, ואולם לטכניון ולצוות התכנית אין ולא יכולה להיות כל אחריות למידת המעורבות של המנטורים.ות, למהותה או לתוכנה.
3. קשר עם משקיעים: ייתכן שצוות התכנית יקשר בין משתתף.ת לבין משקיע. יובהר כי ההחלטה אם, כמה ובאילו תנאים להשקיע במיזם היא של המשקיע בלבד כי לטכניון ולצוות התכנית אין ולא יכולה להיות כל אחריות לכך.
4. זכויות במיזם:
5. זכויות הקניין הרוחני במיזם יישמרו כפי שהיו עם הכניסה לתכנית, אלא אם יוסכם אחרת בין המשתתפים.ות במהלך התכנית. עצם ההשתתפות בתכנית לא תקנה לטכניון זכויות קניין רוחני במיזם או בהמצאות שנוצרו במהלך התכנית בקשר עם המיזם.
6. מעורבות של משתתפים.ות בתכנית במיזם של משתתף.ת אחר.ת במסגרת התכנית, לא תקנה להם.ן זכויות כלשהן במיזם זה. ככל שמשתתפים.ות יסכימו ביניהם.ן אחרת, לטכניון ולתכנית לא תהיה כל אחריות או מעורבות בהסכמה זו.
7. ככל שקיימת סתירה בין הוראות תקנון קניין רוחני של הטכניון להוראות סעיף זה, יגברו הוראות סעיף זה.
8. סודיות ואי שימוש: במהלך התכנית המשתתפים.ות עשויים.ות להיחשף לרעיונות, לדרכי פעולה, לסודות מסחריים ולקניין רוחני של משתתפים.ות אחרים.ות ( שייקראו להלן:" המידע הסודי"). המשתתפים.ות מתחייבים.ות לשמור בסודיות, לא להעביר לאחר ולא לעשות שימוש שאינו מורשה במידע הסודי, בין במהלך התכנית ובין לאחר סיומה.

אני \_\_\_\_\_\_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_ קראתי בעיון את כללי התכנית ואני מתחייב בזאת לנהוג על פיהם.

\_\_\_\_\_\_\_\_\_\_\_\_\_\_\_\_\_

חתימה